Afganistanin joukkue Rotterdamissa 2010.

**Afganistanin krikettimaajoukkue** edustaa Afganistania kriketin miesten maajoukkuekilpailuissa. Sitä hallinnoi Afghanistan Cricket Board. Siitä tuli Kansainvälisen krikettiliiton täysjäsen, eli viisipäiväisiä *test match*eja pelaava joukkue 2017.

Test matchit
------------

Afganistan on pelannut kesäkuuhun 2020 mennessä neljä test match -ottelua, joista se on voittanut kaksi ja hävinnyt kaksi. Koska test matcheista tavallisesti varsin suuri osa päättyy ratkaisemattomaan, on Afganistan ainoa maa, joka on voittanut vähintään puolet pelaamistaan test match -otteluista. Se on voittanut kerran Bangladeshin ja Irlannin sekä hävinnyt Intialle ja Länsi-Intian saaristolle.

Yhden päivän maaottelut
-----------------------

Afganistan pelasi ensimmäisen yhden päivän maaottelunsa (eli pelimuodon, jossa kummallakin joukkueella on tavallisesti 50 syöttövuoroa, joissa jokaisessa kuusi syöttöä) vuonna 2009. Se on pelannut yksipäiväisiä maaotteluja kaikkiaan 126 (tilanne 19.6.2020). Niistä se on voittanut 59, hävinnyt 63 ja tasan on päättynyt yksi ottelu sekä ilman ratkaisua kolme ottelua. Kriketin korkeimman tason maista sillä on positiivinen ottelusaldo Zimbabwea (15 voittoa, 10 tappiota) vastaan. Yhtä aikaa Afganistanin kanssa täysjäsenyyden saavuttanutta Irlantia vastaan sillä on 13 voittoa ja 13 tappiota. Muista "test match -tason" maista Afganistanilla on kolme voittoa ja viisi tappiota sekä Bangladeshia että Länsi-Intian saaristoa vastaan. Sri Lankaa vastaan saldona on yksi voitto ja kolme tappiota. Muita korkeimman tason maita se ei ole voittanut. Muita maita vastaan Afganistanilla on paras ottelutilasto Kanadaa (neljä voittoa, yksi tappio), Skotlantia (8–4), Keniaa (4–2) ja Alankomaita (4–2) vastaan.

Afganistan pelasi MM-kilpailuissa ensimmäisen kerran 2015. Se ei selviytynyt alkulohkosta jatkoon mutta saavutti kuitenkin yhden voiton kukistettuaan Skotlannin.

Twenty20-maaottelut
-------------------

Afganistan pelasi ensimmäisen Twenty20-pelimuodon (eli pelin, jossa kummallakin joukkueella on 20 syöttövuoroa) maaottelunsa 2010. Se on 19. kesäkuuta 2020 mennessä pelannut 81 maaottelua, joista se on voittanut 55 ja hävinnyt 25. Se on huippumaista saavuttanut Zimbabwea vastaan kahdeksan voittoa ja yhden tappion, Irlantia vastaan 14 voittoa ja kolme tappiota sekä Bangladeshia vastaan neljä voittoa ja kaksi tappiota. Länsi-Intian saaristoa vastaan sillä on kolme voitto ja neljä tappiota. Muita kärkimaita se ei ole voittanut. Muista maista se on voittanut Skotlannin kaikissa kuudessa ja Omanin kaikissa viidessä ottelussa.

Afganistan selviytyi ICC World Twenty20 -turnauksessa 2016 kymmenen parhaan joukkoon voitettuaan alkukarsintalohkonsa.

Henkilökohtaisia tilastoja
--------------------------

Afganistanin pelaajista on eniten juoksuja test matcheissa lyönyt Rahmat Shah, kaikkiaan 298, yhden päivän maaotteluissa Mohammad Nabi, 2 782 ja Twenty20-maaotteluissa Mohammad Shahzad, 1 936. Rashid Khan on "polttanut" Afganistanin pelaajista eniten vastustajia sekä Teat matcheissa, kaikkiaan 23, yhden päivän maaotteluissa, 133, että Twenty20-otteluissa, 87.

Lähteet
-------

1. ↑  Afganistan Cricket Board *cricket.af*. Viitattu 1.1.2017. (englanniksi)
2. 1 2  Ireland and Afghanistan granted Test status after becoming 11th and 12th full ICC members *telegraph.co.uk*.  22.6.2017. Viitattu 24.6.2017. (englanniksi)
3. ↑  Records / Test matches / Team records / Results summary *espncricinfo.com*. Viitattu 19.6.2020. (englanniksi)
4. ↑  Records / Afghanistan / Test matches / Result summery *espncricinfo.com*. Viitattu 19.6.2020. (englanniksi)
5. ↑  Records / One-Day Internationals / Team records / Results summary *espncricinfo.com*. Viitattu 15.7.2019. (englanniksi)
6. 1 2  Records / Afghanistan / One-Day Internationals / Result summary *espncricinfo.com*. Viitattu 19.6.2020. (englanniksi)
7. ↑  Cricket World Cup 2015: New Zealand beat Afghanistan *bbc.com*.  8.3.2015. Viitattu 1.1.2017. (englanniksi)
8. ↑  ICC Cricket World Cup, 17th Match, Pool A: Afghanistan v Scotland at Dunedin, Feb 26, 2015 *espncricinfo.com*. Viitattu 1.1.2017. (englanniksi)
9. ↑  Records / Twenty20 Internationals / Team records / Results summary *espncricinfo.com*. Viitattu 19.6.2020. (englanniksi)
10. ↑  Records / Afghanistan / Twenty20 Internationals / Result summary *espncricinfo.com*. Viitattu 19.6.2020. (englanniksi)
11. ↑  Groups *icc-cricket.com*.  Arkistoitu 10.3.2016. Viitattu 1.1.2016. (englanniksi)
12. ↑  Records / Afghanistan / Test matches / Most runs *espncricinfo.com*. Viitattu 19.6.2020. (englanniksi)
13. ↑  Records / Afghanistan / One-Day Internationals / Most runs *espncricinfo.com*. Viitattu 19.6.2020. (englanniksi)
14. ↑  Records / Afghanistan / Twenty20 Internationals / Most runs *espncricinfo.com*. Viitattu 19.6.2020. (englanniksi)
15. ↑  Records / Afghanistan / Test matches / Most wickets *espncricinfo.com*. Viitattu 19.6.2020. (englanniksi)
16. ↑  Records / Afghanistan / One-Day Internationals / Most wickets *espncricinfo.com*. Viitattu 19.6.2020. (englanniksi)
17. ↑  Records / Afghanistan / Twenty20 Internationals / Most wickets *espncricinfo.com*. Viitattu 19.6.2020. (englanniksi)